"Gândurile lui Cristoiu", 1 ianuarie 2021.
Sosirea primului lot de vaccinuri în România a fost marcată de un festivism ieșit din comun, lăsând fără răspuns întrebările privind campania de vaccinare. Deși au promis revoluții și mari reforme în România după alegerile din 6 decembrie, acțiunile noilor guvernanți par un talmeș-balmeș, fără legătură cu viata reală. Guvernul a anunțat înghetarea salariilor bugetarilor în 2021, o creștere infimă a salariului minim, măsuri pe care le-a comunicat prost, provocând deja nemulțumiri.
Vineri, 1 ianuarie, publicistul Ion Cristoiu și moderatoarea Monica Mihai au analizat evenimentele din ultimele zile ale anului 2020 – de la festivismul campaniei de vaccinare și intrebările rămase fără răspuns privind imunizarea împotriva COVID-19, la primele măsuri ale Guvernului Cîțu și rezultatele de până acum ale primarilor care revoluționau administrația locală după alegerile din septembrie.